LexUniv:Iavarinum
IAVARINUM, Prov. Rom. Gravarin Italis, & Rab Hungaris, urbs Pannoniae sup. in Hungaria, munitissima adversùs Turcas, ad Arabonem fluv. ubi is Danubio congreditur, Episcopal. sub Archiep. Strigoniensi, à Posonio 10. leuc. in Austr. à Vienna 13. in Eur. Vesprinium versùs.  Vide Arabo, sive Arrabo, Ferr. Baudr.  haec urbs est parva, sed munita in conf. Austr.  Capta fuit à Turcis A. C. 1591 proditione Comitis Hardeckii, (qui scelus postea capite luit:) sed postea recepta mirabili audaciâ à Domino de Vaubecourt nobili Gallo, subest etiamnum Austriacis.  A Germanis Gewer dicitur, & Gallis Javarin.  Distat 5. milliaribus Germanis à Comora in Occas. estque in limite ditionis Turcicae, & è regione Schutiae ins.